b'\n_START_ARTICLE_\nAriane 5\n_START_PARAGRAPH_\nAriane 5 je evropska (francoska) te\xc5\xbeka nosilna raketa dru\xc5\xbeine raket Ariane. Uporablja se ve\xc4\x8dinoma za izstrelitev te\xc5\xbekih tovorov v geostacionarno orbito (GSO), lahko pa tudi v nizkozemeljsko orbito (NZO). Izdeluje jih Astrium (dru\xc5\xbeba skupine EADS), uporablja pa jih francoska agencija CNES (ESA). Na mednarodnem trgu jih tr\xc5\xbei podjetje Arianespace. Astrium gradi rakete v Evropi, izstreljuje pa se jih iz izstreli\xc5\xa1\xc4\x8da Kourou v Francoski Gvajani. Izstreli\xc5\xa1\xc4\x8de ima ugodno lego blizu ekvatorja, kar omogo\xc4\x8da izstreljevanje precej te\xc5\xbejih tovorov v GTO, kot npr. Bajkonur. _NEWLINE_ESA je sprva na\xc4\x8drtovala Ariane 5 za izstreljevanje mini raketoplana Hermes s \xc4\x8dlove\xc5\xa1ko posadko._NEWLINE_Ariane 5 je nasledila raketo Ariane 4, od katere se razlikuje v veliko pogledih. Ariane 4 je uporabljala hipergoli\xc4\x8dna goriva za prve dve stopnji, Ariane 5 pa potisnike "boosterje" na trda goriva in glavni motor Vulcain na vodik in teko\xc4\x8di kisik. Ariane 5 je precej bolj moderna in lahko izstreli skoraj 2-3x ve\xc4\x8dji tovor._NEWLINE_Prva verzija Ariane 5 je bila "G" potem so se razvile \xc5\xa1e razli\xc4\x8dica "G+", "GS", "ECA", in "ES"._NEWLINE_Ariane 5 lahko izstreli dva satelita hkrati z uporabo sistema  SYLDA (SYst\xc3\xa8me de Lancement Double Ariane). Mo\xc5\xbena je tudi izstrelitev treh satelitov (odvisno od dimenzij satelitov) s sistemom SPELTRA (Structure Porteuse Externe Lancement TRiple Ariane). Raketa lahko izstreli 8 sekundarnih tovorov (minisatelitov) s sistemom  ASAP (Ariane Structure for Auxiliary Payloads)_NEWLINE_Do leta 2007 je Arianespace naro\xc4\x8dila 99 Ariane 5 raket pri izdelovalci Astrium.  Ariane bo delovni konj Arianespace vsaj do leta 2015.\n_START_SECTION_\nDodatni potisniki na trdo gorivo (0-stopnja)\n_START_PARAGRAPH_\nNa straneh rakete sta dva velika potisnika "boosterja" na trdo gorivo (fr. \xc3\x89tages d\xe2\x80\x99Acc\xc3\xa9l\xc3\xa9ration \xc3\xa0 Poudre  -EAP), ki proizvajata ve\xc4\x8dino potiska ob vzletu. Vsak razvije 630 ton (6,2 MN) potiska. Kdaj se t stopnjo ozna\xc4\x8duje kot - stopnja 0. Za razliko od SRB potisnikov na Space Shuttlu, se pri Ariane 5 ne ponovno uporabijo. Po navadi se potopijo na dno oceana, lahko pa imajo padala, da se jih lahko pozneje pregleda._NEWLINE_Francoska podmorni\xc5\xa1ka balisti\xc4\x8dna raketa M51 ICBM ima precej podobno tehnologijo trdogorivnih potisnikov.\n_START_SECTION_\nPrva stopnja\n_START_PARAGRAPH_\nAriane 5 ima kriogeni\xc4\x8dno prvo stopnjo H158 (H173 za Ariane 5 ECA), ki jo Francozi imenujejo EPC (\xc3\x89tage Principal Cryotechnique), kdaj tudi glavna stopnja. Ima velik 30,5 metrov visok rezervoar z dvema predeloma, enega za 130 ton teko\xc4\x8dega kisika, drugega pa za 25 ton teko\xc4\x8dega vodika. Motor Vulcain ima potisk 115 ton (1,13 MN). Masa prve stopnje brez goriva je 15 ton.\n_START_SECTION_\nDruga stopnja\n_START_PARAGRAPH_\nDruga stopnja je name\xc5\xa1\xc4\x8dena nad prvo in pod tovorom. Ariane 5G je uporabljala EPS (\xc3\x89tage \xc3\xa0 Propergols Stockables) gornjo stopnjo s hipergoli\xc4\x8dnimi gorivi. Ariane 5 ECA uporablja ESC (\xc3\x89tage Sup\xc3\xa9rieur Cryotechnique) s kriogeni\xc4\x8dnimi gorivi vodik in kisik. EPS stopnja ima mo\xc5\xbenost ve\xc4\x8d v\xc5\xbeigov'